**ՏԵՂԵԿԱՏՎՈՒԹՅՈՒՆ**

Սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի մոտ

2023թ․ օգոստոսի 31-ին կայացած քաղաքացիների ընդունելության արդյունքների վերաբերյալ

|  |  |  |  |  |  |
| --- | --- | --- | --- | --- | --- |
| **ՀՀ** | **Հաշվառման օրը** | **Անուն, ազգանուն** | **Հարցի համառոտ բովանդակութ-յունը** | **Տրված հանձնարարականը** | **Արդյունքը** |
| 1 | 23.08.2023թ․ | Տիգրան Վարդանյան/ Դուստր Մարիաննա  ՍՊԸ | ԻԻՀ ընկերությունը երրորդ երկրների ռեեստրում գրանցելու վերաբերյալ | Հանձնարարվել է Տեսչական մարմնի անասնաբուժության վարչության պետ Արման Ասատրյանին հնարավորինս աջակցել քաղաքացուն կազմակերպությունը ռեեստրում գրանցելու, անհրաժեշտության դեպքում երաշխիքային նամակի պահանջները տրամադրելու և գործընթացը՝ օրենսդրությանը համապատասխան կազմակերպելու հարցում։ | Քաղաքացին ներկայացրել է արտադրանքի՝ ՌԴ տարածք արտահանման խնդիրները, դրանց բացասական ազդեցությունը ընկերության գործունեության վրա, ինչպես նաև իրանական կազմակերպությունը երրորդ երկրների ռեեստրում գրանցելու հարցերը։ Մանրամասնորեն քննարկվել են ռեեստրում գրանցման գործընթացի փուլերը, հնարավոր խոչընդոտները, օրենսդրական կարգավորումները և այլ հարցեր։  Քաղաքացին շնորհակալություն է հայտնել համագործակցության համար։ |
| 2 | 03․08․2023թ․ | Միասնիկ Պատվականյան | Աշխատանքի ընդունվելու վերաբերյալ | Քաղաքացին չի ներկայացել ընդունելությանը և նախապես չի տեղեկացրել այդ մասին։ Քաղաքացու դիմումում նշված հեռախոսահամարը անհասանելի է։ | Քաղաքացին չի ներկայացել ընդունելությանը |
| 3 | 04․08․2023թ․ | Ե․Առուշանյան /Ֆերմա 58/ | Կիրառվող տուգանքների վերաբերյալ | Հանձնարարվել է Տեսչական մարմնի անասնաբուժության վարչության պետ Արման Ասատրյանին անհրաժեշտության դեպքում ներմուծման դիմում ներկայացնելուց առաջ քաղաքացուն տրամադրել խորհրդատվություն։ | Քաղաքացին նշեց, որ ծանուցումը ստանալու ժամանակահատվածում երկրում չի գտնվել, վարչական վարույթի քննությանը չի մասնակցել, երեք անգամ տուգանվել է։Իրավական աջակցության և փաստաթղթաշրջանառության վարչության պետ Մանիկ Երիցյանը և անասնաբուժության վարչության պետ Արման Ասատրյանը քաղաքացուն հանգամանորեն ներկայացրեցին օրենսդրությունը և դիմումի լրացման ճիշտ ձևը՝ մասնավորապես կենդանիների ներմուծման նպատակը ճիշտ նշելը։ Մանիկ Երիցյանը տրամադրեց նախկինում Տեսչական մարմնի կողմից պատասխանված գրությունը, որում հստակ նշվում է , որ ներմուծված կենդանիները պետք է մորթի ենթարկել։ Ներմուծման թույլտվություն տրամադրելիս Տեսչական մարմինը հստակ ներկայացրել է, որ օրենքի որ հոդվածի պահանջներն է հարկավոր պահպանել, իսկ որոշումների մեջ նշված են դրանց խախտումները։ |
| 4․ | 29․08․2023թ․ | Էմմա Հովհաննիսյան/ Էքստրա Ֆուդ ՍՊԸ | Ներմուծված ապրանքի շուրջ ծագած խնդիրների վերաբերյալ | Հանձնարարվել է Տեսչական մարմնի իրավական աջակցության և փաստաթղթաշրջանառության վարչության պետ Մանիկ Երիցյանին սառնարանային տնտեսություն իրականացնող կազմակերպության դիմումի ստացումից հետո սեղմ ժամկետում իրականացնել ստուգում և արդյունքների մասին տրամադրել տեղեկատվություն | Քաղաքացին ներկայացրել է ներմուծված ապրանքի, կրկնակի փորձաքննության և դրա արդյունքերին վերաբերող խնդիրներ։ Փորձաքննության անցկացման համար խոչընդոտներ են առաջանում նաև ռեֆերենս լաբորատորիայի բացակայության հետևանքով։ Նշեց, որ բեռը ետ վերադարձնելու նպատակով անհրաժեշտ է տրամադրել ջերմային և սանիտարահիգիենիկ պայմաններում բեռի պահպանման վերաբերյալ փաստաթղթեր։ Տեսչական մարմնի իրավական աջակցության և փաստաթղթաշրջանառության վարչության պետը պարզաբանեց, որ նման փաստաթղթեր կարող են տրամադրվել միայն ՀՀ օրենսդրությանը համապատասխան ստուգումներ անցկացնելուց հետո, ներկայացրեց լաբորատոր փորձաքննությունների հետ կապված կարգավորումների ուղղությամբ ձեռնարկված քայլերը։ |